ځوان سندرغاړی میرخان ۱۴ کاله کیږي چې موسیقي یې زده کړې او ۴ کلنو کې یې درې سندرې ویلي دي۔

میرخان په دې باور دی چې مختصر او ښه کار کولای شي موسیقۍ ته وده ورکړي۔

میرخان د فولکلور موسیقۍ د پخواني سندرغاړي عبدالله مقري زوی دی، خو وايي چې د پلار په شان نوم ګټل ورته ډیر سخت کار دی، نو له همدې کبله یې موسیقي په عصري ډول پیل کړې ده۔

میرخان وايي زه په دې یقین یم، هنر زما په وجود کې دی، په کومه ورځ چې زه دې نړۍ ته راغلم، زه یې فقط پالم او خپله مینه ورته ښایم۔ کوشش مې همدا وو چې یو تغیر راولم۔ زه په دې باور هر سندرغاړی چې غواړي خپل کار مینه والو ته وړانړې کړي، هغه دې په یو تغیر وړاندې کړي۔

میر خان وايي چې د شعر ټاکل او ویلو باندې دقت کوي۔

د میرخان په هکله نور معلومات د اشنا ټلویزیون په رپوټ کې وګورئ